- Hindi News
- National
- यह पुलिस है, करोड़ों लूटने वाला मौज कर रहा है, पांच साड़ी चुराने का आरोपी सालभर से जेल में है : सुप्र
यह पुलिस है, करोड़ों लूटने वाला मौज कर रहा है, पांच साड़ी चुराने का आरोपी सालभर से जेल में है : सुप्रीम कोर्ट
नई दिल्ली | पांचसाड़ी चुराने के आरोपी को सालभर से जेल में रखने पर सुप्रीम कोर्ट ने तेलंगाना पुलिस की खिंचाई की है। चीफ जस्टिस जेएस खेहर की अध्यक्षता वाली बेंच ने सोमवार को कहा, “यह पुलिस है। पांच साड़ी चुराने का आरोपी तो सालभर से जेल में है। दूसरी तरफ एक शख्स करोड़ों रुपए लूटकर भागने के बाद भी जिंदगी के मजे ले रहा है।’ बेंच ने किसी का नाम नहीं लिया, लेकिन इशारा संभवत: विजय माल्या की तरफ था। वह बैंकों का नौ हजार करोड़ रुपए का लोन चुकाने के बजाय लंदन भाग गया। एलिहा पर हैदराबाद में पांच साड़ियां चुराने का आरोप है। व्यापारियों की शिकायत पर हैदराबाद पुलिस ने उसे ऐहतियातन गिरफ्तार कर लिया। इसके खिलाफ एलिहा की प|ी सुप्रीम कोर्ट पहुंची है। तेलंगाना सरकार ने पुलिस कार्रवाई सही ठहराते हुए दलील दी कि आरोपी साड़ी चोर गैंग का सदस्य है। गैंग की वारदातों से व्यापारी बहुत परेशान हैं। व्यापारियों की शिकायतों पर उसकी ऐहतियातन गिरफ्तारी की गई, ताकि वारदातों पर अंकुश लग सके।
मामले की अगली सुनवाई 8 मार्च को होगी।
tgl_Latn sot_Latn hin_Deva hin_Deva hin_Deva hin_Deva